**210218**

**Ольга Робертсон**

***«Тұтқынға түскендеріңнің қамын ойлап, солармен бірге құрсауда отырғандай сезініңдер. Жәбір көріп жүргендерді өздерің де тәндік азап шеккендей естеріңнен шығармай, қолдау көрсетіңдер!»***

***(Еврейлерге 13:3)***

Біздің әлемде мынау бір сұрақ таңқаларлық емес: бір әйел қанша ер адамды сүйе алады? Көптеген адамдар бұл туралы ойланады. Мен кем дегенде тоғыз мың ер адамды сүйе алатын бір әйелді білемін. Оның есімі Ольга Робертсон. Филиппиндердің Манила қаласының сыртында орналасқан жаңа Билибид түрмесінің тоғыз мың тұрғыны оны «Ольга Ана» деп еркелетеді.

Өмірімде кездестірген әйелдердің ішінде, Ольга - ең қызықты әйелдердің бірі екені сөзсіз. Ол басқа әйелдерден ерекшеленеді. Мүмкін, бұл - оның көптеген ер адамдарды жақсы көре алатындығының бір себебі шығар. Ольганың американдық паспорты бар, бірақ ол ұлты бойынша ливандық әйел. Ольга - әдетте әйелдер немерелерімен бірге демалатын жайлы бір жер туралы ойлайтын жасқа жеткен еді. Алайда, «Ольга Ана» - бұл бір уақытта әртүрлі бағыттарға таралған динамикалық сәуле сияқты: түрме күзетшілеріне арналған жаңа часовняны басқарудан бастап, әркімнің қандай да бір рухани мұқтаждығын жеңіп шығуға көмектесуге дайын.

Әлемдегі ең үлкен түрмелердегі қатыгез тұтқындардың арасында еркін жүруге әйелдердің көпшілігі қорқатын еді. Ол өзін «қорыққан мысыққа» ұқсайтынын айтады, бірақ он сегіз жылға жуық уақыт ішінде Билибид түрмесінің қабырғасында рухани тәлімгер, кеңесші болғанының өзі оның ешнәрседен қорықпайтынын көрсетеді. Бұл түрмеде отырғандардың барлығы Ольганың арық денесін, қоңыр көздерін және сергек жүрісін біледі.

Ольга – бұл, ерекше әйел. Ольгада, тіпті құқық қорғау органдарында жоқ қаруы бар. Бұл қару - адамдардың өмірін олардың игілігі мен Құдайдың даңқы үшін өзгертетін белсенді махаббаттың күші.